OpenLLM-France/wikimedia huggingface dataset:
# Lethrinops turneri

Lethrinops turneri és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 9,4 cm de longitud total.

## Distribució geogràfica

És un endemisme del llac Malawi (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Maréchal, C., 1991. Lethrinops. p. 233-240. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París (França). Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ribbink, A. 1991. Distribution and Ecology of the Cichlids of the African Great Lakes. Pp. 36-59 a M. Keenleyside, ed. Cichlid Fishes: Behavior, Ecology and Evolution. Londres, Gran Bretanya: Chapman and Hall.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ladislas Ntaganzwa

Ladislas Ntaganzwa (nascut el 1962) és un criminal de guerra que va estar involucrat en el Genocidi de Ruanda el 1994. Segons la seva acusació, Ntaganzwa, com a alcalde de Nyakizu, una comuna de Butare, va ser fonamental per a afegir fervor Hutu Power que va provocar el genocidi i, quan el genocidi va començar, va distribuir armes i va dirigir i va participar en assassinats.
El 18 d'abril de 1994, després d'una visita del president interí Sindikubwabo, durant la qual havia demanat l'assassinat de més tutsis, Ntaganzwa presumptament va ordenar i dirigir una massacre de tutsis que havia sobreviscut al primer atac.
Ntaganzwa va ser arrestat el 7 de desembre de 2015 a la República Democràtica del Congo. El seu judici per nou processos de genocidi estava previst per al 20 de març del 2016.
El 28 de maig de 2020, Ntaganzwa va ser condemnat a cadena perpètua. Ntaganzwa legalment pot apel·lar la sentència vitalícia en els propers cinc dies.
Ntaganzwa figurava a la llista dels nou refugiats genocidis més buscats per als quals els Estats Units havien pagat una recompensa de 5 milions de dòlars.

## Referències

* ↑ TRIAL International: Ladislas Ntaganzwa Arxivat 2018-04-19 a Wayback Machine., recuperat el 17 de desembre de 2017.
* ↑ https : //trialinternational.org/latest-post/ladislas-ntaganzwa/
* ↑ «ICTR-96-9 | United Nations International Criminal Tribunal for Rwanda». [Consulta: 8 agost 2020].
* ↑ «Top Rwanda genocide suspect arrested in DRC». [Consulta: 10 desembre 2015].
* ↑ «Rwanda: un ancien maire condamné à la perpétuité pour le génocide de 1994» (en francès), 29-05-2020. [Consulta: 8 agost 2020].
* ↑ «Ladislas Ntaganzwa Sentenced to Life In Jail Over Genocide Crimes» (en anglès), 28-05-2020. [Consulta: 8 agost 2020].
# Deposició física de vapor de feix d'electrons

La deposició física de vapor de feix d'electrons (amb acrònim anglès EBPVD), és una forma de deposició física de vapor en la qual un ànode objectiu és bombardejat amb un feix d'electrons emès per un filament de tungstè sota un buit elevat. El feix d'electrons fa que els àtoms de l'objectiu es transformin a la fase gasosa. A continuació, aquests àtoms precipiten en forma sòlida, recobrint tot el que hi ha a la cambra de buit (dins de la línia de visió) amb una fina capa del material de l'ànode.
La deposició de pel·lícula prima és un procés aplicat a la indústria dels semiconductors per fer créixer materials electrònics, a la indústria aeroespacial per formar recobriments de barrera tèrmica i química per protegir les superfícies contra ambients corrosius, a l'òptica per impartir les propietats reflectants i transmissives desitjades a un substrat i en altres llocs. a la indústria per modificar superfícies per tenir una varietat de propietats desitjades. El procés de deposició es pot classificar àmpliament en deposició física de vapor (PVD) i deposició química de vapor (CVD). En CVD, el creixement de la pel·lícula té lloc a altes temperatures, donant lloc a la formació de productes gasosos corrosius i pot deixar impureses a la pel·lícula. El procés PVD es pot dur a terme a temperatures de deposició més baixes i sense productes corrosius, però les taxes de deposició solen ser més baixes. Tanmateix, la deposició física de vapor amb feix d'electrons produeix una alta taxa de deposició de 0,1 a 100 μm / min a temperatures de substrat relativament baixes, amb una eficiència d'utilització del material molt alta. L'esquema d'un sistema EBPVD es mostra a la figura 1.

## Referències

* ↑ «Electron Beam Physical Vapor Deposition - an overview | ScienceDirect Topics» (en anglès). https://www.sciencedirect.com.+[Consulta: 22 octubre 2022].
* ↑ «An Overview of Electron Beam Evaporation | Physical Vapor Deposition» (en anglès). https://www.sputtertargets.net,+01-11-2019.+[Consulta: 22 octubre 2022].
* ↑ padmin. «What Are Electron Beam and Physical Vapor Deposition? | Plasmaterials» (en anglès). https://www.plasmaterials.com.+[Consulta: 22 octubre 2022].
# David Wilson

David Wilson fou una víctima de la repressió policial, el 19 febrer de 1976, a Sabadell. El professor d'anglès, de l'acadèmia FIAC, David Wilson, va morir durant la vaga general de 1976 a Sabadell. El 19 de febrer, una manifestació al centre de Sabadell fou dissolta violentament per la policia que llançà gas lacrimogen i pilotes de goma durant hores. El sindicalista Manuel Rodríguez va rebre l'impacte d'una pilota de goma i va caure ferit greu, però va salvar la vida. Wilson no va tenir la mateixa sort. Wilson estava allunyant el seu alumnat de les finestres de l'edifici FIAC, on feia classes, per evitar que els trets de pilotes de goma dels antiavalots contra l'edifici ferissin els nois i noies. Ho va aconseguir en una aula i, quan va anar a una altra per fer el mateix, va quedar ferit per l'impacte d'una pilota de goma. Va ser traslladat a l'hospital, on va morir dies després.

## Referències

* ↑ «https://www.ara.cat/cultura/transicio-morts-oblidats-assassins-impunes_1_1064061.html». Diari Ara, 09-04-2018.
* ↑ «25 Morts durant la transició (violenta) als Països Catalans que han caigut en l'oblit». Crític, 27-01-2019.
# Dignity

Dignity és el quart àlbum d'estudi de Hilary Duff, que va ser llançat al mercat el 3 d'abril 2007 als Estats Units; al Canadà i Taiwan el 18 d'abril 2007; a Suècia el 6 d'abril 2007; a Israel i Hong Kong el 6 d'abril del 2007; el 2 d'abril del 2007 a Mèxic; el 30 de març del 2007 a Alemanya; el 28 de marc del 2007 al Japó; el dia 26 de març del 2007 a Espanya, Regne Unit, Singapur, Portugal i França i el dia 23 de març del 2007 a Itàlia amb la discogràfica Hollywood Records.
El primer senzill que va treure d'aquest nou disc es diu Play with Fire i va tenir poca promoció, fet va fer que no entrés en algunes llistes com la d'Austràlia. El segon senzill va ser With love, que arribà a posicions molt altes i a molts llocs va arribar al número 1. El tercer single que va ser anunciat per la discogràfica Hollywood Records fou Stranger, una continuació del videoclip anterior With Love i dirigit per Matthew Rolston el mateix director que va fer With Love.

## Producció i llançament

Hilary Duff a co-escrit totes les cançons del nou àlbum juntament amb Kara DioGuardi i amb el productor i compositor Rhett Lorenzo. Altres que també han col·laborat amb el nou àlbum són Richard Vission que ha fet els remixos de les cançons Play With Fire i With Love i també Tim, Bob, Manny Marroquin Will.i.am, Chico Bennett, Vada Nobles i Fred Werk.
AL començament el nou àlbum de Hilary Duff la discogràfica va dir que el posarien a la venda 21 de novembre del 2006 però una entrevista que van fer a Duff a Nova York deia que el nou àlbum s'endarreriria fins al 5 de desembre del 2006 pel fet que encara faltava més de la mitat per acabar-lo. El fet que Hilary Duff estigués contractada en una pel·lícula (Brand Houser: Stuff Happens) a Bulgària durant 3 mesos, provocà que l'àlbum s'ajornés fins a l'abril del 2007 definitivament.
En aquest nou àlbum Hilary Duff ha canviat una mica d'estil de música, ja que és més dance, R&B i menys rock pop però no ha estat un canvi sobtat perquè ja va començar a canviar a l'àlbum anterior: Most Wanted. També han intervingut en aquests canvis algunes famosos com : will.i.am, Black Eyed Peas, Chico Bennett que han treballat abans amb cantants molt importants de la música com: Madonna o Usher. També ha tingut una gran importància la compositora i productora Kara DioGuardi, qui ha co-escrit totes les cançons amb Hilary Duff d'aquest nou àlbum Dignity. Kara DioGuardi és famosa per nombrosos temes molt famosos amb les cantants Kylie Minogue, Kelly Clarkson o The Pussycat Dolls.
# Dera

Daraa o Dera (àrab: درعا, Darʿā), antiga Adhriat (àrab: أذرِعات, Aḏriʿāt), clàssica Adraa (grec antic: Ἀδράα) i bíblica Edréi (hebreu: אֶדְרֶעִי, ’Edre‘î‎), és una ciutat de Síria, al sud-oest del país prop de la frontera amb Jordània, capital de la governació de Daraa, i de la regió històrica de l'Hauran (Hawran), a 106 km al sud de Damasc. La regió produeix vi i oli. Fou antigament centre comercial de cereals i de les caravanes. La població és d'uns 75.000 habitants (estimació 2007)
El rei amorita de Bashan, Og, fou derrotat i mort a Edrei per Josué i els seus homes en una batalla, segons la Bíblia. La zona fou disputada entre els regnes de Damasc i d'Israel. El 732 aC va esdevenir possessió assíria, i podria ser l'Aduri de les tauletes d'Amarna. Fou capital de la Batanea amb el nom d'Adraa. Fou conquerida per Antíoc III el Gran el 218 aC i després ocupada pels nabateus, per esdevenir finalment romana i part de la província d'Aràbia Pètria el 106.
Al segle V era seu d'un bisbat. Fou assolada pels perses en la seva campanya del 613-614, i les oliveres de la regió foren destruïdes; els romans d'Orient la van recuperar; en aquest temps hi havia una gran colònia jueva; s'hi va instal·lar la tribu àrab dels Nadir quan fou expulsada de Medina per Mahoma per ser jueus. Sota el califa Abu Bakr va ser conquerida pels musulmans; la ciutat fou visitada pel califa Umar. Probablement hi va néixer el califa Muawiya II. El 906 la població fou massacrada durant la revolta càrmata i va passar a ser un llogaret.
A l'època de les croades portà el nom de Cité Bernard d'Étampes i se l'esmenta el 1119 i 1147. Sota els mamelucs i otomans portava el nom d'Adhriat i era capital de la Bathaniyya dins la província de Damasc. Al segle xix la construcció de la via fèrria Damasc-Amman-La Meca la va convertir en una estació important. En aquesta ciutat fou suposadament fet presoner Lawrence d'Aràbia pel governador otomà que l'hauria violat. El 28 de setembre de 1918 fou ocupada pels britànics i després cedida a França.
El març de 2011, tres mesos després del començament del clima revolucionari anomenat Primavera Àrab, un seguit de manifestacions a Dera contra el règim baasista El moviment és reprimit per les forces sirianes i es perllonga encara el 2013; el moviment es transforma a poc a poc en un conflicte que oposa dos bàndols armats enmig de les poblacions civils.

## Referències

* ↑ «Syrie: Une manifestation pro-regime» (en francès). Le Figaro, 12-11-2011. Arxivat de l'original el 2013-02-26. [Consulta: 27 març 2013].
* ↑ «La ligue arabe suspend la Syrie» (en francès). Le Monde, 13-11-2011.
* ↑ «El govern sirià anuncia que està disposat a dialogar amb l'oposició, "fins i tot amb qui tingui armes a la mà». 324, 25-02-2013. [Consulta: 13 juliol 2013].

## Bibliografia

* Westermann, Großer Atlas zur Weltgeschichte (en alemany)
* Lawrence, Seven Pillars of Wisdom, Capitol LXXX
* R. Grousset, Histoire des Croisades, volum I

## Enllaços externs

* Official Site of Daraa Governorate Arxivat 2007-06-30 a Wayback Machine.
* www.daraa.net Arxivat 2017-10-05 a Wayback Machine.
Viccionari
# Versiliaïta

La versiliaïta és un mineral de la classe dels òxids. Anomenada així per la seva localitat tipus, a la Vall de Versilia, a la Toscana, Itàlia.

## Característiques

La versiliaïta és un òxid de fórmula química Fe₂Fe₄Sb₆O$_{16}$S. Cristal·litza en el sistema ortoròmbic. La seva duresa a l'escala de Mohs és 5. Segons la classificació de Nickel-Strunz, la versiliaïta pertany a «04.JA - Arsenits, antimonits, bismutits; sense anions addicionals, sense H₂O» juntament amb els següents minerals: leiteïta, reinerita, karibibita, apuanita, schafarzikita, trippkeïta, kusachiïta, schneiderhöhnita, zimbabweïta, ludlockita, paulmooreïta, estibivanita i chadwickita.

## Formació i jaciments

Només s'ha descrit a la seva localitat tipus, en un dipòsit format per processos metasomàtics entre fil·lites i dolomies; es trobà associat a barita.

## Referències

* ↑ «Versiliaite» (en anglès). Mindat. [Consulta: 7 novembre 2015].
# Li Ming

«Li Ming» té aquests significats:
* Li Ming (actriu)
* Li Ming (artista)
* Leon Lai actor i cantant de Hong Kong
* Li Ming (futbolista, nascut el 1971)
* Li Ming (futbolista, nascut el 1975)
* Li Ming (músic)
# Luigi Ferrajoli

Luigi Ferrajoli (Florència, Itàlia, 6 d'agost del 1940) és un jurista italià, antic magistrat, catedràtic, filòsof del dret italià i deixeble de Norberto Bobbio. El 16 de novembre de 1962, es va llicenciar en dret per la Universitat de Roma La Sapienza. Entre 1962 i 1965 obté tres beques anuals i va poder continuar els seus estudis de dret, lògica, filosofia de la ciència, filosofia analítica i anàlisi del llenguatge.

## Principals obres

Luigi Ferrajoli, Teoria assiomatizzata degli atti e delle situazioni giuridiche, in Pubblicazioni dell'Istituto di Filosofia del diritto dell'Università di Roma, III serie, Milano, Giuffré, 1967
Luigi Ferrajoli, Teoria assiomatizzata del diritto. Parte generale, in Pubblicazioni dell'Istituto di Filosofia del diritto dell'Università di Roma, III serie, Milano, Giuffré, 1970
Luigi Ferrajoli e Danilo Zolo, Democrazia autoritaria e capitalismo maturo, Milano, Feltrinelli, 1978
Luigi Ferrajoli, Diritto e ragione. Teoria del garantismo penale, con prefazione di Norberto Bobbio, 10ª ed., Laterza, Roma-Bari, 2011 [1989], pp. 1034, ISBN 978-88-420-3481-0.
Luigi Ferrajoli, La sovranità nel mondo moderno, 2ª ed., Roma-Bari, Laterza, 2004 [1995], pp. 93, ISBN 978-88-420-5213-5.
Luigi Ferrajoli, La cultura giuridica nell'Italia del Novecento, Roma-Bari, Laterza, 1999, pp. 122, ISBN 978-88-420-5700-0.

## Referències

* ↑ Ruggiero, Vincenzo «Book Reviews : LUIGI FERRAJOLI, Diritto e ragione: Teona del garantismo penale. Bari-Roma: Laterza, 1990, 1034 pp., Lire 80,000 hardback» (en anglès). Social & Legal Studies, 3, 1, 01-03-1994, pàg. 185–187. DOI: 10.1177/096466399400300110. ISSN: 0964-6639.
* ↑ Castiglione, Dario «Introduction» (en anglès). Res Publica, 17, 4, 27-09-2011, pàg. 311. DOI: 10.1007/s11158-011-9165-z. ISSN: 1572-8692.
* ↑ «Luigi Ferrajoli | Book Depository» (en anglès). https://www.bookdepository.com.+[Consulta: 8 desembre 2019].
# Neobatrachus sutor

Neobatrachus sutor és una espècie de granota que viu a Austràlia.

## Referències

* Hero, J.-M., Horner, P. & Roberts, D. 2004. Neobatrachus sutor. Llista Vermella d'Espècies Amenaçades de la UICN 2006. Consulta: 25 d'abril del 2008.
# Picot garser de Sind

El picot garser de Sind (Dendrocopos assimilis) és una espècie d'ocell de la família dels pícids (Picidae) que habita boscos àrids i matolls del desert, localment a les terres baixes del sud.est de l'Iran i Pakistan. Hibrida amb Dendrocopos syriacus a Iran.
# Li Meng (jugadora de bàsquet)

Li Meng (xinès simplificat: 李梦, pinyin: Lǐ Mèng; Shenyang, Liaoning, 2 de gener de 1995) és una jugadora de bàsquet xinesa que juga al Washington Mystics de la Women's National Basketball Association (WNBA) i amb els Shenbu Jin Shi i la selecció nacional xinesa, on va participar en els Campionats del Món de la FIBA del 2014, 2018 i 2022.
El 2023, va fitxar pels Washington Mystics de la Women's National Basketball Association, sent la tercera jugadora xinesa a unir-se a un equip de la WNBA, després de Han Xu del New York Liberty i Yang Liwei de Los Angeles Sparks.

## Referències

* ↑ «FIBA profile». fiba.com. Arxivat de l'original el 6 de maig 2016. [Consulta: 27 setembre 2014].
* ↑ Eurobasket.com profile
* ↑ «Li Meng soars high at Women's Basketball World Cup - China.org.cn». www.china.org.cn. [Consulta: 18 juny 2023].
* ↑ Times, Xinhua-Global. «Washington Mystics sign China’s Li Meng to training camp contract». www.globaltimes.cn. [Consulta: 18 juny 2023].
# Derrick May

Derrick May (Detroit, 6 d'abril de 1963), també conegut com a Mayday o Rhythim Is Rhythim, és un productor de música electrònica estatunidenc. May és considerat un pioner de la música techno als anys 1980 juntament amb Juan Atkins i Kevin Saunderson, coneguts com els «Belleville Three».
La carrera de May va començar el 1987 amb la publicació del disc Nude Photo (compost amb Thomas Barnett), que va ajudar a consolidar l'escena techno a Detroit. Un any després produí un dels himnes emblemàtics de la música techno, «Strings of Life», el nom del qual va ser idea del DJ de Chicago Frankie Knuckles. Tot i la seva escassa producció discogràfica, May ha elaborat nombroses remescles del seu material antic per a bandes sonores de videojocs i de cinema. Combina aquesta labor de producció musical amb una intensa activitat com a DJ, essent reclamat internacionalment per tocar en clubs i festivals.

## Discografia
### Àlbums

* Innovador (1996)
* Mysterious Traveler (2002) (amb System 7)

### Remescles

* The Mayday Mix (1997)
* Derrick May x Air (2010)
* Derrick May x Air Vol. 2 (2011)
* Fact Mix 339 (2012)

### EP

* Innovator: Soundtrack for the Tenth Planet (1991)

### Senzills

* "Let's Go" (1986) (amb X-Ray)
* "Nude Photo" (1987) (com Rhythim Is Rhythim)
* "Strings of Life" (1987) (com Rhythim Is Rhythim)
* "It Is What It Is" (1988) (com Rhythim Is Rhythim)
* "Sinister" / "Wiggin" (1988) (com Mayday)
* "Beyond the Dance" (1989) (com Rhythim Is Rhythim)
* "The Beginning" (1990) (com Rhythim Is Rhythim)
* "Icon" / "Kao-tic Harmony" (1993) (com Rhythim Is Rhythim)

## Filmografia

* Universal Techno (1996). Entrevistes amb Derrick May i altres músics al Michigan Theatre de Detroit sobre la inspiració de la música i de com el Detroit techno va esclatar a Europa i va ser ignorat als Estats Units.
* Modulacions (1998)
* High Tech Soul (2006). Investiga les arrels profundes de la música techno al costat de la història cultural de Detroit, centrant-se amb els creadors del gènere (Juan Atkins, Derrick May i Kevin Saunderson) i analitzant les relacions i les lluites personals que hi ha darrere de la música.

## Referències

* ↑ «RA: Derrick May biography», 29-06-2012. Arxivat de l'original el 2012-06-29. [Consulta: 18 novembre 2020].
* ↑ «Derrick May» (en castellà). [Consulta: 18 novembre 2020].
* ↑ «Derrick May Bio, Music, News & Shows». DJZ.com. Arxivat de l'original el 12 abril 2015. [Consulta: 7 març 2013].
* ↑ «Derrick May», 14-02-2004. Arxivat de l'original el 2004-02-14. [Consulta: 18 novembre 2020].
* ↑ «Derrick May el 'innovador', uno de los tres pioneros e imprescindibles del techno de Detroit» (en castellà). [Consulta: 18 novembre 2020].
# Diadexia

Diadexia és un gènere d'arnes de la família Crambidae.

## Taxonomia

* Diadexia anchylocrossa Turner, 1924
* Diadexia argyropasta Turner, 1911
* Diadexia parodes Turner, 1905

## Referències

* ↑ «GlobIZ search». Global Information System on Pyraloidea. [Consulta: 3 febrer 2019].
# Lliga Nacional Somali

La Lliga Nacional Somali fou un partit polític de Somàlia fundat el 1947 derivada de l'organització semipolítica Societat Nacional de Somaliland. Va ser un partit amb representació a les eleccions al Consell Legislatiu de Somàlia Britànica de 1957 i 1960, durant l'autonomia, i després de la unió amb Somàlia Italiana un dels partits més importants en el període democràtic participant en el primer govern de coalició amb la Lliga de la Joventut Somali i el Partit Unit Somali. Va desaparèixer en ser prohibits el partits el 1969.
# Lliga Nacionalista Catalana

Lliga Nacionalista Catalana fou un grup nacionalista català creat a París el 1907 per Salvador Díaz Capdevila, i que editava la revista Pro Catahalonia. Va defensar des del principi la independència de Catalunya i fou un dels primers grups polítics en adoptar l'estelada com a bandera. Va mantenir contactes amb l'Associació Nacionalista Catalana de Vicenç Albert Ballester i amb Unió Catalanista, i donà suport als Voluntaris Catalans en la Primera Guerra Mundial. Aconseguiren que una delegació catalanista s'entrevistés amb Woodrow Wilson el 1918 i poc després s'integraren en el Comité Nacional Català.
# Dipriònids

Els dipriònids (Diprionidae) són una petita família d'himenòpters del subordre dels símfits (Symphyta). És la segona família més petita de la superfamília Tenthredinoidea, la superfamília dominant del subordre esmentat.
Un tret distintiu de la família Diprionidae són les seves antenes, que destaquen per tenir uns 20 flagelòmers. Els mascles tenen les antenes pectinades i les femelles les tenen serrades.

## Taxonomia

La família Diprionidae s'organitza en dues subfamílies i 11 gèneres que agrupen unes 140 espècies. La subfamília Diprioninae inclou 8 gèneres amb 121 espècies, mentre la subfamília Monocteninae només està formada per 3 gèneres, que agrupen 17 espècies. El gènere més nombrós és Neodirpion, amb 46 espècies, i el més petit és Rhipidoctenus, que només conté l'espècie Rhipidoctenus cinderellae, i és per tant un gènere monotípic. La subfamília Monocteninae es distingeix de Diprioninae en que la cel·la anal dels primers té una constricció en la part mitja, mentre que en Diprioninae existeix una vena transversa.

## Distribució

Tenen una distribució preferentment holàrtica, però també es poden trobar espècies de dipriònids al nord de Centre Amèrica, Cuba, Tailàndia, nord de l'Índia i nord d'Àfrica. Unes 50 espècies es poden trobar a Amèrica del Nord i unes 40 a Europa. La seva distribució ve marcada per la presència de coníferes, la seva font d'aliment.

## Història natural

Les larves de la subfamília Diprioninae s'alimenten de les fulles de les pinàcies, mentre que la subfamília Monocteninae devoren les fulles de les cupressàcies (amb l'excepció de Augomonoctenus libocedrii, que s'alimenta dels conus de Libocedrus decurrens, a la part oest dels Estats Units).
Algunes espècies de la família dels dipriònids són plagues forestals importants, arribant a provocar danys destacables degut a la defoliació que provoquen en els seus hostes (pins i cupressàcies). Són especialment problemàtiques les espècies que van ser introduïdes accidentalment a Amèrica del Nord, com ara Diprion similis, Gilpinia hercynae o Neodiprion sertifer.

## Gèneres
### Subfamília Diprioninae

* Diprion Schrank
* Neodiprion Benson
* Gilpinia Enslin
* Macrodiprion Enslin
* Microdiprion Rohwer
* Nesodiprion Rohwer
* Prionomeion Benson
* Zadiprion Rohwer

### Subfamília Monocteninae

* Augomonoctenus Rohwer
* Monoctenus Dahlbom
* Rhipidoctenus Benson

## Vegeu també

* Diprion pini
* Neodiprion sertifer
* Gilpinia pallida

## Referències

* ↑ Goulet, H., & Huber, J. T. (1993). Hymenoptera of the world: an identification guide to families.
* ↑ «ECatSym: Electronic World Catalog of Symphyta».(anglès)
* ↑ González G. E., G. Sánchez M. 2018. Identificación y manejo de moscas sierra de la familia Diprionidae presentes en el centro norte de México. Folleto Técnico. Producido con el apoyo del Fondo Sectorial para la Investigación, el Desarrollo y la Innovación Tecnológica Forestal (CONACYT-CONAFOR)(castellà)
* 1 2 3 David R. Smith. Systematics, Life History, and Distribution of Sawflies, a Sawfly life history adaptations to woody plants. 1993, Academic Press.(anglès)
* ↑ «Family diprionidae». Hymenoptera Online.(anglès)